Lekukotasunak – Manuel Larramendi\nAndoaingo guduari buruzko lekukotasunen bilduma\nLehenengo karlistaldian izan zen borrokarik ankerrenetakoa izan zen arren, ez da Andoaingoa historia liburuetan ezagunena, ezta gutxiagorik ere. Karlistek gudua nagusitasunez irabazita, lehenengo karlistaldia amaitu zen arte gudalerroa edo borroka frontea Andoainen finkatu zen, bertan karlistek Strauss ingeniari militarraren agindupean, lubaki eta harresi ugari gotortu baitzuten. Liberalak, berriz, Hernanin finkatu zuten bere gordelekua; Urnieta inorentzat ez, Andoaingo guduaren ondoren, irailaren 16 eta 17an liberalek egin zituzten kontraerasoetan guztiz kiskalita gelditu zen, bost etxe baino ez omen ziren zutik geratu. Elizako kanpaindorrea ere suntsiturik gelditu zen.\nHistorialariek –bereziki Piralak– emandako lekukotasunez gain, hiru dira bertan egon ziren zuzeneko lekukoek azaldutakoak: lehenik Uranga jeneral karlistaren egunerokoa dugu, bere idazkari zen Nuñez Camarerok idatzitakoa, non egun horretako gorabeherak azaltzen dituen, oso arin azaldu ere. Bigarren lekukotasuna Henry Wilkinsonena dugu, Brigada britainiarreko ofiziale medikua bera, zauritua izanagatik borroka egunean bertan ez zegoen arren, guduaren kontakizun xehea egin zuena. Azkenik, guduari buruz belaunaldiz belaunaldi guregana iritsi diren bertsoak dauzkagu, bere garraztasunean laburtzen dutenak egun horretan Andoaingo kaleetan –baita biharamunean Tolosan ere– gertaturikoa. Azken hauekin hasiko gara orain.\nXIX. mendean bertso hauen bidez ederki laburtu zuen bertsolariren batek Andoainen 1837ko irailaren 14an gertaturikoa. Bertsoak Antonio Zavala ikerlari eta euskaltzainak bildu zituen eta Karlisten leenengo gerrateko bertsoak bere liburuan argitaratu (Auspoaren Sail Nagusia, 4; 1992; 257-274 or.).\nDena den, “bildu” zituela esan dugun arren, hori ez zuen iturburu bakar batetik egin. Bertso horien bertsio ezberdinak ezagutu zituen, garai eta toki ezberdinetan jasoak, eta bertsio horien bilduma eginez osatu ahal izan zituen gaur orri hauetara dakartzagunak. Bertsoak behar bezala ulertzeko jarraian ohar batzuk emango ditugu.\nkarlistak a cuchillo,\nhan ziran kontuak;\nGurutze Santuak (1).\nzortzi ehun da piko,\norain pagatuko dute\nsolamente jaun hori\nez da gaitz izutzen,\nHernanin sartu zen.\nKapela galdu zuen,\nbeste batena artuta\nesain det egia:\ntraidorea da baña\nMerezi duen gisan\nari naiz ondratzen,\nmundu guziak daki\ngauza ori nola zen,\norren gerra guzia\nOrrenbeste bat pena\neman gabe zebillen\nDn. Gaspar Jauregi (2);\ngogor abiatu da\nO’Donell jaun ori,\nbesterik ezin du ta\nZer aski duen ongi\nez daki lan ori,\nlen amar kontrario,\norain dauzka amabi (3);\njendeak ikasi du\nez geiegi fiatu\nEnemigorik ez den\nmundu guztian gaizki\ngero nonbait karlistak\nkontra egin dute,\nasko zabalduak (4)\nuste hortan etziran\nhaiek guztiak ere\nzer zirala uste zuten\nLaguntzaile ez txarra\nesan gehiago baina\nbatailoi bakarra (4);\ntirorik egin gabe\nlaster izutzen dira\nJainkoak daki zenbat\nurdai eta baba,\nbeste portziyotxo bat\narroza ere bada;\ngu deskantsuan jaten\norain ari gera (5).\nBakallua eta illarra\nutzirikan juan ziran\narropa ta zaldi,\npozik uzten zituzten\ndan guztiak geldi;\nBurua bi erdi,\nzergatik egin zuten\narin iriki diye\ndan guztiak utzita\njuan ziran itzuri,\nOrra hamabost bertso\naditzera eman det\naziyo bat polita\neman da nire ustez,\nobraz ta birtutez.\n(1) Gurutze Santuari egozten dio bertsolariak milagroa, hain zuzen ere irailaren 14an Gurutze Santua Gurtzeko eguna delako eliza katolikoaren egutegian.\n(2) Gaspar Jauregi jenerala, Artzaia ezizenez ezaguna militar izan aurretik artzaina zelako Gipuzkoako mendietan, Gipuzkoako gerra buruzagi nagusi izan zen osasun kontuengatik uko egin eta O’Donell jenerala izendatu aurretik. Bertsoek, hain zuzen ere, bertakoaren zintzotasuna azpimarratzen dute jeneral arrotzaren aldean.\n(3) Izan ere, herritarrak bere kontra jarrita lehen hamar arerio zituen lekuan orain hamabi ditu, soldadu karlistekin batera Andoaingo herritarrak, alegia. Kontu egin hamar eta hamabi zenbatzaileak erabiltzen dituela bertso-egileak, ez, ordea, hamaika euskarazko mugagabea.\n(4) Nafarroatik batailoi bakarra ekarri zuen Urangak, Nafarroako 11.a, baina zelatari baten gaizki ulertuagatik, hamaika batailoi zetozela Nafarroatik esan zitzaien liberalei, alegia gaztelerara itzulita “once batallones” mugatuan edo “muchos batallones” mugagabean, eta ez el “once de Navarra”.\n(5) Bertso honetan eta ia amaiera arte Andoainen karlistek egin zuten harrapakina aipatzen da. Bitxia da bertsolariak huts-hutsik jana eta jakia aipatzea, asko izan baitziren harrapaturiko armak, sutautsa eta kartutxoak, baita suziriak ere. Zirrara sortuko zien herritarrei, nonbait, milaka lagun batzuentzat eta hainbat egunerako elikagai horiek guztiak Goikoplazan topatu eta harrapatu ahal izatea… Gosea nagusi bazter guztietan…\nJose Uranga Azkune\nGudaroste karlistako jeneral gorena zen Andoaingo gudua gertatu zen garaian. Azpeitian jaioa 1791. urteko azaroaren 22an, humanitateak eta latina ikasi zituen Loiolan, baina frantziarrek Espainia bereganatu zutenean armak hartzera jo zuen eta Oviedon Nicolás May generalaren gudarosteko ohorezko zaingoan hartu zuten. Handik aurrera azkar egin zuen armadan bere ibilbidea: 1811n Gaspar Jauregiren batailoi berrian tenienteorde gisa hartu zuten eta Independentzia gerra deiturikoa amaitu ondoren, Espainien indar liberalen eta absolutisten arteko liskarrek, borrokak eta gorabeherek aukera eman ahala mailaz maila gora egin zuen armadaren jerarkian, beti ere alderdi absolutistaren alde eginez, pentsamoldez atzerakoia baitzen oso. Fernando VII.a hil zenean bere anaia Carlos errege izan zedin aldarrikapena egin zuen Araban –bertako ahaldun nagusi zen ordurako–, milaka gizon batzuez osaturiko dibisioa sortuz erregegaiaren alde. 1834ko udazkenean Don Carlosek landa mariskal izendatu zuen eta 1837. urtean lotinant jeneral eta baita, Urangako konde. Don Carlosek Euskal Herria utzi zuenean Madrilera jotzeko bere espedizioarekin, Euskal Herrietako jeneral nagusi izendatu zuen; horixe zuen agintea Andoaingo gudua gertatu zenean.\nUranga jeneralak lehen karlistaldiko gerran burutu zituen ekintza guztien egunerokoa idatzi zuen bere idazkariaren eskutik, Felipe Camarero-Nuñez zalditeriako komandantearenetik, hain zuzen ere. Gaur egun, egunkari hori –1959. urtean Gipuzkoako Aldundiak argitaratua– Andoaingo nuñeztarren etxean gordetzen da. Hortik atera ditugu orriotan aldaturiko pasarteak, Andoaingo gertakariei buruzkoak.\nJose Inazio URANGA lotinant jeneralaren gerra egunkaria\n1837, irailak 11: Ziraukin albistea jaso zen Donostiako lerroko etsaiak Andoainen sartuak zirena, berealdiko desmasiak eginez eta inguruetako ehun eta hogeitik gora baserri guztiz errausteraino kiskaliz. Bere Gorentasunak (B.G.) agindu zuen berehala zaldi gainean jarri eta O´Donell matxinoak mehatxatzen zuen Gipuzkoarantz abiatzea hura babesteko. Kuartier Nagusia Ziraukitik seiak eta erdietan irten zen, bazkaltzeko Artazkozen zen eta lotarako Lekunberrin. Bi batailoiek, Gipuzkoako 8.ak eta Nafarroako 11.ak eguneko berdina egin zuten bezperan Allotik biak irtenda.\n1837, irailak 12: Goizaldean irten zen B.G.a Lekunberritik eta bere Kuartier Nagusiarekin batera Tolosara hamarrak eta erdietan iritsita, bazkal ondorenean gudalerroraino hurbildu zen, etsaiek hartutako kokalekuak ikuskatu, haiek gotortu eta aitzin-aitzinean aurreratutako guneak ezagutu eta jakin zuen zer nolako indarrak zeuzkaten bertan; lotara Tolosara itzuli zen.\n1837, irailak 13: Bi bataloien iritsiera antolatu zuen eta bi kanoien kokalekua, bi bateria eraikitzea agindu zuen eta biharamunean eraso egiteko plana. Hori guztia Tolosan.\n1837, irailak 14: Goizeko hiruetan bataloiak prest zeuden bere eraso-lekuetan. Ordu hortantxe irten zen B.G.a Tolosatik eta oraindik gaua zela iritsi zen gudu-eremuetara. Etsaiak Andoaingo ekialdeko goialdeak zeuzkaten beretzat hartuta eta bertan babesteko gotorlekuak eta babes-erretenak eraikita eta horien artean gainak kanpadenda ugariz beteta.\nLau batailoi gipuzkoarrek, Nafarroako 11.ak, B.G.aren Gidarien Konpainiak eta Seguran zegoen beste konpainia batek osatzen zuten gure borroka-lerroa, eta etsaiak, berriz, gotorlekuetan ondo babestutako zazpi mila gizon inguru, Leopoldo O´Donell buruzagiaren aginduetara.\nGure artileriak goizeko seietan egin zuen su aurrenekoz eta etsaiak erantzun egin zigun; horrela txandaz txanda ibili ginen elkarri granadak eta arrasean balak jaurtitzen etenik gabe goizeko hamaikak eta erdi puntu-puntuan jo zituen arte. Orduantxe, gure indarrak gerrilan sakabanatu ziren batzuk eta besteak piloan baionetarekin etsaiak gotortuen zeuzkan kokalekuen gainera jo zuten, eta haiek, ikusita Erregearen defendatzaileak zein kemenez oldartzen ziren, guztiz izuturik, tiro bakar bat jo gabe ikara betean ihesi itzuri ziren bertan utziz euren kanpadendak. Korrikan ezin bizkorrago ihes egiten zuten, baina gipuzkoarrek eta nafarrek eta ikuskizun hura ikusteko zori ona izan zuten guztiek horien gainera bota ziren, labanaz pasa eta azpiratu, sarraski izugarria eraginez. Hernaniko gotorlekurantz korrikan ihesi zihoazen baina zelai eta borroka eremua hilerri bihurturik, hildakoak milatik gora, eta ehunen bat soldadu atxilo, eta guk izandako galera, aldiz, berrogei bat zauritu eta bospasei hildako.\n120.000 kartutxo inguru harrapatu genien, bakailao, urdai eta galleta-gazi, etab. zati ugari eta Andoaingo elizan ordurako bilduta zuten guztia. Horixe izan da Gurutze Santua Gurtzeko egun gogoangarri honen emaitza!\nJeneral Goren Jaun Txit Garaia bere buruzagitzarekin, behin hain gudu aintzatsuan izandako emaitza eta harrapakinak ziurtatzeko aginduak eman ondoren, arratsaldeko bostezan Tolosara itzuli zen bazkaltzera, bertan gaua igaroz.\n1837, irailak 15: Kuartier Nagusia Tolosan. Gudu-zelaia ikuskatzaileek miatu zuten eta bezperan zehazturikoa baino gorpu gehiago zenbatu zuten, piskanaka guztiei lur emanez. Nafarroako 11. batailoia bere herrialdera itzuli zen, bertatik mehatxu egin baitzuten etsaiek Ulivarri buru zutela.\n1837, irailak 16: Tolosan. Buruzagitza Nagusiaren Jeneralburua Nafarroarantz abiatu zen. Goñi jeneralak ekintza burutu zuen Alloren gainean etsaiak sakabanatuz.\n1837, irailak 19: Kuartier Nagusia Tolosan. B.G.a arratsalde hauetan guztietan Andoainen izan da eta agindu du gotor daitezela kosta ahala kosta han agerian dauden gune guztiak. Bada, dagoeneko kainoi batzuk baterian ipini dira eta tokia defendatzeko moduan dago.\nGipuzkoako Buruzagi Nagusia bere Kuartier Nagusiarekin Villabonaraino etorri zen, bertan gelditu behar baitu gudalerroa bertatik bertara zaintzen.\n1837, irailak 20: Jeneral Gorenaren Kuartier Nagusia Tolosan. B.G. gudalerroan egiten ari diren lanak ikuskatzera etorri zen.\nZirujau ingelesa, 1835. urteko uztailean iritsi zen Euskal Herrira Legio Britainiar Laguntzaileko zirujau gisa eta urte horretako irailetik aurrera Scotch Grenadiers izeneko 6. erregimentuan jardun zuen 1837ko martxora arte. Geroztik, buruzagitza nagusiko mediku izan zen. 1837. urteko ekainean Legio britainiarra desegin eta etorritako gehienak etxera bidali zituzten arren, milako pare batek kontratu berria sinatu zuen Espainiako gobernuarekin eta borrokan jarraitu zuten, horien artean Wilkinson. Bere kontakizunean azaltzen duen legez, Andoainera iritsi zirenean irailaren 8an, zauritu egin zuten eta Donostiara eraman sendatzera. Horregatik, guduaren egunean ez zen bertan, baina gertatutako guztiaren berri zehatza izan zuen eta baita idatzi eta 1938an Londonen argitaratu ere Sketches of Scenery of the Basque Provinces of Spain bere lanean, non Euskal Herrian ezaguturiko musika eta bere marrazkiekin batera gerran ibilitakoen kontakizun bizia egin zuen. Jarraian datozenak kontakizun luze horretan Hernani eta Andoainen ezaguturikoei dagozkienak dira.\nHERNANI ETA ANDOAIN\nEz dut orain adieraziko zein izan zen O’Donell jeneralak Andoain hartuta gotortu zuen kokapenaren xehetasuna, nahikoa baita adieraztea bere mende hartutakoaren lerroak zirkuluerdi baten itxura zuela. Herrigunea kokapen horren erdian zegoen eta, beraz, etsaiengandik hurbilago bi hegaletan baino. Oria ibaia fronte osoan zehar dator eta ibi ugari du oinez igaro ahal izateko. Eskuineko hegala mendiaren tontorreraino iristen zen eta zuen kokagunea oso aldekoa zen, eremuaren beraren izaeragatik. Ezkerreko hegala zen eraso zitekeen bakarra, baina hor barrena soldaduek aurrera egitekotan sakan zail bat zeharkatu behar zuten, osorik ezponda batek inguratzen baitzuen, guztiz bere mende hartuz.\nEtsaiak ibaiaz bestalde lubaki-hesi ugari jasota zuen, eta hain zuzen ere horietako batetik hil zuten Gurrea jenerala aurreko ekainean, Espartero Don Sebastian infantearen espedizioa jazartzen hasi zenean.\nBabesgune horietatik etengabe aritzen ziren euren mosketeez su egiten Andoaingo herriaren gainera, bereziki sua zuzenduz elizaren aurrean zegoen teilatu-txapal baterantz, bertan baikeneuzkan kokatuta gure kainoiak. Oso urrun zeuden, ordea, eta ez ziguten kalte handirik egin. Zuhurtziarik gabe kalerik urrunenean aurrera zubirantz ausartu ziren batzuk, euren jakinminagatik zauritu edo hil zituzten.\nHiruzpalau egun igaro ziren, eta egun horietan gure gizonek bizi-bizi jardun zuten lanean gotorguneak eraikiz irabazi genituen kokaguneak defendatu ahal izateko. Bosgarren egunean, etsaiak bere gizonetako batzuk bidali zituen ibai ertzean bertan kokatzera, eta haien eta gure arteko tartea asko txikitu zenez, haien sua min egiten hasi zitzaigun, guretako batzuk hil eta zaurituz oso denbora laburrean. Elder artileriako tenienteari bala batez lehertu zioten aurpegia, behealdeko matrailezurra hainbat zatitan hautsiz. Euren medikua kanpoan zen eta neronek ordeztu nuen. Hezurretik bala txirbilak erauzi, odol-jarioa eten eta burua loturaz bildu geniola, hara non azaldu zen artileriako medikua eta bere jokabideak benetan gogaitu egin ninduen. Gure eztabaidaren gaia izan zen balarekin zer gertatu ote zen: nire ahalegin guztiak hura aurkitzeko alferrikakoak izan ziren, eta nire lankidearen ahalegina are traketsagoa gertatu zen. Gertatuagatik gelatik atera nintzen oso kezkaturik, eta etxeko atarian nengoan nire kide ziren ofizial batzuk iritsi zirenean eta txantxetan aritu zitzaizkidan artileriako medikuarekin izan nuen liskarraren kontura. Elizaren aurrean zegoen pareta txiki batean eseri ziren eta liskarraz eman behar nien nire azalpena entzun zuten. Elder zauritu zuten terrazaren atzealdean geunden; bi etxeen artean tartea zegoen eta horretan zehar balak iristen ziren guregandik hurbil lurra harrotuz. Neroni ari nintzaien lagunei azaltzen Elderrek zer nolako zauria zuen, eta eztabaidan jartzen nuen indarraz buruari gora eta behera eragiten nion, eta horrela matrailezurra bere ohiko lekutik baino bi hazbete gorago neukan. Nire hatza kokots azpian jarrita neukan, adierazteko bala nondik sartu zitzaion eta, hain zuzen ere esaten ari nintzaienean “Hara ba jaunak, balak hementxe jo zuen”, errifle baten tiroak lepoan jo ninduen, juxtu masailezurraren oinarri azpian, ia-ia lepoan jarrita nuen hatza ukituz. Nire garunak oso larri jasan zuen eta lurra jo nuen minaren minez bihurrituz, hilzori bete izugarrian. Niregan lehenengo ustea izan zen nire arerioak, doktore jakintsuak, burutik behera mazokada eman zidala. Nire laguntzailea, Mr. Bain, bertan zen ofizial taldekoen artean; denek niganantz laguntzera jauzi egin eta etxera eraman ninduten. Ni salbatzea ia-ia probidentziala izan zen, ezen nire burua ohiko jarreran eduki banu, balak bete-betean joko baitzukeen nire beheko matrailezurra eta ondorioak askoz larriagoak ziratekeen. Gertatu bezala, bala lepoan barrena oso angelu egokiz sartu zitzaidan, zintzur-hestean barrena igaroz eta ezkerraldeko karotidaren gainean oso azalean leku hartuz. Zorioneko bizpahiru kontuk moteldu zuten balaren indarra: bizar oso sarriak eta zulatu eta zeharkatu zituen ehunen malgutasunak. Mr. Bainek bala erauzi zuen eta bi ordu geroago zaldi gainera igo nintzen Donostiarantz joateko. Mina pixkanaka baretuz joan zen eta, zorionez, zauria sendatu bitartean berriro minik ez nuen izan.\nIrailaren 14ko egunsentian, ni zauriturik erori eta hiru egunen buruan, etsaiak bost kanoiez O’Donellen kokaguneetarantz su egiteari ekin zion. Bonbardaketa goizeko hamaikak bitartekoa izan zen eta benetan ongi etorri egokia izan zen ingelesentzat. Esanda dut britainiarren indar txikiak kokagunearen erdian zegoen herria zuela hartuta eta, horrenbestez, ezin zuten ikusi ezkerraldeko saihetsean gertatzen ari zena muino piko batek eragozten zielako. Hamaikak aldera tiro hots oso bizia entzun zuten saihets horren inguruan, minutu gutxi batzuk iraun zuena; ondoren, berriz ere isiltasuna. Ofizial bat iritsi zitzaigun zaldi gainean trostan, esanez erasoa atzera bota zuela ausardia handiz sakongunea inguratzen zuen zirkulu formako ezponda batean zain zegoen batailoi espainiar batek. Zoritxarrez, O’Donellek hain gartsuki borroka egin zuen batailoia bertatik kendu eta haren ordez De la Infanta zeritzona bidali zuen. Gutxira, karlistek berriro ere aurrera egin zuten haitzartean barrena eta, hauek ikusita, 5. erregimentu espainiarra, betirako berea izango duen lotsarako, armak airean bota eta ihesi itzuri zen tiro bakar bat jaso eta bota aurretik. Etsaiak oso azkar egin zuen aurrera eta zorigaiztoko ingelesek gainera zetorkien arriskuaz izan zuten lehenengo berria txapeltxuriak bere erretirako lerroan ikustea izan zen eta baita ihesean zihoan gudaroste espainiarraren ikuskizun negargarria ere. Gure ezkerraldean kokatuta zegoen etsaien osteetako batailoi batek, erasoko zutabeak aurrera egin zuela ikusirik, ibaia zeharkatu zuen zubia baino gorago eta muino bat hartu zuen herriko plazatik ehun bat yardatara, horrela plaza guztiz tiropean izanik. Su azkarra egin zuten guztiek plazaren gainean, eta Clarke koronelak konpainia bati aurrera egitea agindu zion haien aurka jotzearren. Eraso horretan bere adoreagatik Durkin tenientea nabarmendu zen, ia mutikoa zena; Eskoziarren Erregimentuaren buru jarrita, muinoan ziharduen etsaiaren aurka oldartu zen, baita hura ihesean jarri ere nahasmendu handian. Zorionez, Wood maiorrak eta Delamere kapitainak Clarke koronelarengandik agindua jaso zuten eskoziarren bi konpainia mugiarazi eta errepidea garbi utz zezaten. Bi ofizial bikain horiek baionetak finkatzea agindu zuten eta erasoari ekin zioten errepidean behera. Txapeltxuriak ezker eta eskuin saihetsetarantz bildu ziren, baina oso bizi tiro egiteari utzi gabe; zauriturik erori ziren eskoziarrak ezinbestez bertan utzi behar izan zituzten ziurra zen heriotzaren zain. Konpainiek txukun egin zuten erretira, baina hil-zauritu ugari utziz.\nClarke koronela zaldi-lauhazkan iritsi zen kokagunearen aurrealderaino eta bertan geratzen ziren eskoziarren bi konpainiei agindu zien abiatzeko atzerantz eskuin aldetik mendiak irabaztearren. Kalera itzuli zen. Bertan ofizial batekin egin zuen topo, zeinak erregu egin zion bertatik hanka egin zezan. Bere erantzuna: “Hemen dut agintea, eta herritik ez dut alde egingo bertan ingeles bakar bat gelditzen den bitartean”.\nIhes egitea lortu zuen soldadu batek esan zuen lantzari karlista bat ikusi zuela lauhazkan iristen buruzagi adoretsuarenganaino eta bere zaldia uhaletatik eusten. Clarkek askatzeko ahaleginean ziharduenez, doilor bihozgabeak bere sableaz izterrean zauritu zuen, eta, ondorioz, koronelak lurra jo zuen.\nDiotenez Clarke preso hartu eta biharamunean Tolosara eraman zuten, beste soldadu eta ofizial askorekin batera fusilatzeko. Horrela hil zen miliziak zuen gizonik hoberen eta adoretsuenetakoa, ezagutu zuten guztien begirunekoa eta guztiek negarrez agurtua. Urte askoz lineako infanteriako 12.ean laguntzaile gisa jardun zuen eta primeran menderatzen zituen gudarosteko atal bakoitzari zegozkion ezaugarri eta xehetasunak. Soldadu adoretsu hau borroka eta gudu guztietan nabarmendu zen. Martxoaren 16an bala batek jo zuen lepoko eskuin aldean, eta bertako besoan mugimendua guztiz galarazi zion. Zauri larri horrengatik bizitza osorako diru-saria eman zitzaion, kalte hura gorputz-adar hura galtzea bezalatsu baitzen. Beste askok bere aukera izanda erretiroa hartuko zuketen irabazitako ohorearekin eta zahartzarorako diru-sariaz, baina Clarke koronela ez zen eite horretako gizona; bere ogibidearen zale porrokatua zen eta, Legio berria osatu zenean, bertan lekua eskatu zuen bere adiskideek besterik erregutu zioten arren. Bere zerbitzuak balio handikoak ziren bazterrean uzteko eta Eskoziarren Erregimentura egotzi zuten. Betebeharrekin zorrotza zen oso, baina bihotz amoltsua zuen eta eskuzabala, eta Legioan guztiek maite zuten.\nEtsaiak lortu zuen ia-ia kanoiak bere esku hartzea. Howe maiorra jabetu bezain laster haiekiko zuten arriskuaz, martxan jarri zen eta ahalik azkarren errepidera irten zen etxe batzuen atzetik. Bertan fusilari konpainia batekin egin zuen topo, atzerantz zihoazen apur bat nahasita. Etsaiak alde guztietatik estutzen zituen. Egoera hartan, artilariak eta kanoiak arrisku bizian zeuden. Une horretantxe Howe maiorrak oihu egin zien fusilariei: “Mutilak, ez gero utzi gure kanoiak harrapatzen, haiek inoiz ez zaituztete zuek bazterrean utzi-eta!!” Hitz sutsu haiek izan zuten eraginik: gizonek gogoz erantzun zuten, bizkarrera egin eta etsaiari aurre egin zioten horren aurrerabidea denbora batez eragotzi zuen su sarri eta suntsitzailea eginez. Howe zaharrak arnasaldi labur hura baliatu zuen eta kanoiek Kaletxiki pikoan behera egin zuten tximistak balira bezala, sakabanaturiko etsaien talde batzuen artean estu-estu igaroz. Pieza guztiak salbu atera ziren; baina suziriak jaurtitzeko tramankuluetako bat eta ehun eta laurogeita bederatzi suziri etsaien esku gelditu ziren.\nAtzera egin ahala, Howek hainbatetan errepidetik kanpo 6ko kanoia sutarako jarri zuen eta gainera zetorkion etsaiaren aurka metraila eta bala borobilez osaturiko deskargak egin zituen behin eta berriz. Gutxienez bitan harrapatuko zuketen ez balitz izan lantzari ingeles talde txiki batek egin zituen eraso ausartei esker, horiek euren ofizial Stutterheim baroi eta Hograve kapitain ausartegien agindupean.\nFusilarien hirugarren konpainia osoa, Courtenay kapitainaren eta bere bi menpekoen agindupekoa, txikitu egin zuten, bizirik atera ziren bost gizon izan ezik. Guduaren hasieran konpainia hau abangoardian jarri zuten, herrigunearen aurrean, zaindu ahal izateko etsaiak bere babeslekuetatik Legioaren artileriaren aurka jaurtitzen zuen sua. Hemen azpimarratu behar dut etsaiaren artileriaren tiroak zuzenak zirela oso, horietako bakoitza zuzentzen zuten euren ustez guri kalterik handiena egingo ziguketen herriguneko kokalekuetara, baina doitasun eta bizkortasunean Howeren kanoiak gailendu zitzaizkien eurenei are prestuago eta zoliago ibili zirelako, eta, horrela, ongi zuzenduriko sua jaurtiz laster isildu zituzten haien bateria guztiak, eta bere tramankulu nagusia, 24ko kanoia, euskarritik bota zuten. Gogorarazi behar da 6ko gureak lau aldiz handiagoko kalibrea zuten kanoiekin ari zirela borrokan.\nAtzerabidearen gure kontakizunera itzuliz: orain ihes egiteko ahaleginetan zebiltzanen helburua eskuin aldean zeuzkaten mendien gailurretara iristea zen, eta, horrela, Santa Barbararaino edo Hernaniraino atzera egitea. Wilson koronelak esan zidan iheslari gehienek lortuko zuketela euren helburua gauzak azkarregi egin nahi izan ez balituzte, baina gutxik izan zutela behar besteko adore eta odol hotzik halako une estu eta larrian… Nire laguntzailea, Mr. Bain, gorabehera arriskutsuenetan ere adorea eta erabakitasuna galtzen ez zuen gizon horietakoa zen. Herria uzteko orduan azkenetakoa izan zen, eta, gizon kementsua zenez, arin eta bizkor lotu zitzaion ezponden arteko bide batean barrena, artaldea balitz bezala zihoan batailoi espainiar baten atzeragoardiari. Bidexka horretan aurrera egin bitartean tiroetatik babesturik egongo ziren eta Bainek pentsatu zuen, ezponda horien gainaldera igoz gero eta haietan zehar 100 bat yarda korrika egiten bazuen, gero berriro ere bere burua bidera erortzen utz zezakeela eta, horrela, tartean utzitako 200 bat gizon aurreratu eta bizkarrean utzi. Horrela jokatzen bazuen, jakina, bala galduren batek jotzeko arriskua hartzen zuen eta primeran zekien hala gertatuz gero zein izango zuen ezinbestez halabeharra; oso gizon gutxi ausartuko litzateke gisa hartara jokatzen; gure medikua orotara ausartzen zen horietakoa genuen. Bidetik jauzi egin eta mugan zehar lasterka egin zuen orein batek bezala, balek bere inguruan jotzen zuten bitartean; amarru hori bizpahirutan errepikatuz, lortu zuen lauehun edo bostehun bat gizon gibeleratzea. Bien bitartean, errepidera irten behar zuela erabaki zuen, itxaroten baitzuen gure zalditeria ausart eta eraginkorrak berandu baino lehen eraso egitea. Horrenbestez, mendiaren eta errepide nagusiaren erdibidean eutsi zion. Askotan bere burua hain akituta ikusi zuen ezen leher eginda erortzeko zorian egon baitzen.\nAndoaindik pare bat miliatara zoritxarreko O’Donell jeneralarekin egin zuen topo; egunsentian zazpi mila soldadu bere agindupean zituen gizona orain iheslaria zen, oinez eta txano eta sablerik gabe. Ia-ia etsaiek bitan ehizatu zuten, baina gainetik kentzea lortu zuen. Ahalegin betean zebilen ezponda lokaztu batean gora igo nahian muinoaren gailurrera iristeko eta gain egitea lortuta zuen soldadu espainiar bati eskatzen zion eskua emateko laguntzearren. Soldaduak bere ihesari jarraitu zion entzungor, jaramon zipitzik egin gabe bere jeneralari. Esan beharrik ez daukat Bain jaunak eta ondoan zuen eskoziar batek berehala eskaini ziotela laguntza eta euren sorbaldetan eutsiz jaso egin zuten ezpondaren ertzetik gora. O’Donnell jeneralak aurrerago soldadu eskoziarra ezagutu egin zuen eta lau dolarreko txanpona oparitu zion.\nBainek bere ihesari jarraitu zion eta laster izan zuen aukera begietan guztiz gozatzeko Lantzarien 1.ak hasita zuen erasoa errepidean behera. Lortu zuen bertara iristea, hainbeste borroka eta neke ekarri zion bere helburura. Lantzarien eraso horretan jaso zuen zauri hilgarria M’Kellar maior zangarrak: bala batek bihotzean jo zuen eta zalditik erori zen oihu eginez: “Ene Jainkoa!”; ia bat-batean hil zen. Lantzarietako batzuek zalditik jaitsi eta bere ezpata eta gerrikoa jaso zituzten, baina ziztu bizian atzera egin beharrean ikusi zuten bere burua. Cotter teniente gazteari, bere ondoan zamalkatzen baitzen, zaldia akabatu zioten M’Kellarrek lurrera egiten zuen une berean. Cotterrek, baretasun osoz, jauzi egin zuen hutsik zegoen bere adiskidearen zelara eta lauhazkan atzera egin zuen gainerako lantzari guztiekin batera.\nForbes kapitaina ikusi zuten, fusilarien laguntzaile zena, kalean zaldi bikain baten gainean, “Jainkoarren, Forbes, alde egintzak hemendik!!” esan zion bere ondotik igaro zen ofizial batek “zaldi bikaina daukak eta ihes egin dezakek”. Forbesen erantzuna zinez erromatar batena izan zen: “Clarke koronelak oraindik ez du herrigunea utzi. Ofizial britaniarra da eta agintean da. Ezingo didate inoiz esan bertan behera utzita ospa egin nionik!” Erreguak alferrikakoak ziren eta denbora baliotsuegia alfer erregutan ibiltzeko. Ez dakigu nola hil zen.\nShields anaiak, maiorra zein kapitaina, kalean erori ziren ere. Robert Shields-en heriotzean gorabehera oso berezia izan zen. Andoain alderantz abiatzeko bezperan gaixorik zeudenen zerrendan zegoen, belaunean hazi zitzaion erlakizten batengatik; abiatzeko gure aginduak jaso genituenean, Donostiarantza alde egiteko agindu nion, zerbitzurako inolaz ere gauza ez zela iruditzen baitzitzaidan. Erregu egin zidan utz niezaion erregimentuarekin batera abiatzen eta goxa nezala, mesedez, Clarke koronela, hori ameti zezan. Koronelaren aginte-gunera joan nintzen eta kontua azaldu nion. Erne aditu zidan eta kontuarekin amaitu nuenean, zera esan: “Doktore, bihar goizean kapitaina formazio barruan baldin bada, nire eginbehartzat joko dut zu atxilotzea”. Shieldsen dendara itzuli nintzen erantzun itsusi horrekin eta irmo agindu nion joan zedila Donostiara. Nire kontzientzia gai horri zegokionez berdindurik, egin kontu zer nolako ezustekoa izan nuen biharamunean erregimentuan Shields ikustean. Geroztik jakin nuen bere anaiak, maiorrak, biziki egin ziola erregu koronelari baimena eman ziezaion anaiari gudarostea bere bidaldian lagundu ahal izateko, eta, ageriko denez, lortu ere lortu zuela. Clarke koronelak bere eginbeharrei irmo eutsi balie, edota maiorra tartean sartu ez balitz, salbatuko zatekeen bere familia eta adiskideentzat gizon burutik oinetaraino prestu baten bizitza.\nLarkham kapitaina ikusi zuten bere ezpata ofizial karlista batenarekin jotzen: borroka gogorra zen eta euren artean berdindua, baina amaitu egin zen Larkham-i bala batek bekokia zulatu zionean. Gazte oso adeitsua zen eta manera hezi eta atseginekoa, ofizialkide zituen lagun guztien begirunea eta iritzi ona irabazita zituena. Maiatzaren 5eko ekintzan zehar ere beso batean larri zauritu zuten.\nEz ditut aipura ekarriko borrokaren izugarrikeria ikaragarriak: esan besterik ez ofizial eta soldadu asko lurrean zeutzala guztiz ahiturik, baina adimeneko ahalmen guztiekin, bertan, akabatuko zituzten ehiza zakurrak noiz iritsiko zain. Halaxe hil ziren Carnaby bizkor baina xelebrea, Dalrymple txeratsua, O’Brien gogor bezain alaia eta fusilari eta eskoziarren arteko beste soldadu asko. Harris kapitaina, zeinak ihes egin baitzuen, ihes egiteari utzi eta amore ematekotan egon zen, baina gazte ausart batek, Wilson koronelaren laguntzailea bera, eragotzi egin zion, eta besoan zauria zuen arren itzuriarazten tematu zitzaion. Ofizial horrek esan zidan Carnaby eta Dalrympleren ondotik igaroa zela eta O’Brien hilurrenaren oihuak entzun zituela. Zein bihotz-urragarria izan zen haiengandik alde egiteaz egin zuen azalpena: “Lagunidak Harris! Lagunidak edo ez diat lortuko!” “Eutsi, Carnaby, eta lortuko duk ihes egitea! Ezin diat lagundu; neroni ez nauk gauza ia mugitzeko ere!” “Orduan, egun handirarte, Harris! Bertan izango nauk heriotzaren zain!”\nIrudimena ikaratu egiten da gizon adoretsu haiek bere hiltzaileak gainera etorri zitzaizkien arte igaro behar izan zituzten hilzoriko une izugarrien ikuskizunaz. Berriz ikusiko ez zuten sutondoaren oroitzapena, berriro besarkatuko ez zituzten sendiko eta adiskideena, euren oroitzapenik kuttunenak senar edo maitale gisa… Hori guztia, minutu gutxiko une labur batzuetan, heriotza eman zien baionetaren ziztada baino sufrikario mingarriagoa izan bide zen.\nErregimentu eskoziarrean hil ziren ofizialak hauexek izan ziren: Clarke koronela, Shields maiorra eta kapitaina eta Townsend, Haslam, O’Brien eta Simms tenienteak. M’Kellar maiorra, esan dudan legez, soldadu batek hil behar duen moduan erori zen, gizonki borroka eginez guduaren erdian.\nEtsaiek eskuratu zituzten harrapakinak, berriz: ehun mila kartutxo, hiru mila zapata pare, ehun eta berrogeita hamar kanpadenda, artileriako ehun eta laurogeita hemeretzi suziri, hiru egunez hamar mila gizoni jaten ematekoak eta gutxienez espainolek bertan behera utzitako mila eta bostehun kajoi arma.\nOfizial eta soldadu giristino ugari britainiarren baionetakadez erori ziren euren koldarkeriaren zigor gisa. Espainolek bere mosketeak bota eta ihes egitea eragotz ziezaiekeen oro erantzi zuten, eta denak suntsituko zituzketen Lantzarien 1.ak egindako erasoengatik ez balitz.\nEz zen gerra honetan hau bezain gudualdi galgarririk izan: bizirik atera zirenak penaz eta atsekabe sakon batez beterik utzi zituen. Nireari dagokionez garbi esan dezaket hainbat astetan nireak benetako amesgaiztoak izan zirela, heriotzaren irudi ezberdinek beterikoak, beti ere erarik izugarrienetan eragindakoak. Etsaiak gure lerroetan geneuzkan mutilik onenetakoak hiltzeko hautatu balitu bezala. Zein zorionekoa hiru egun aurretik balaz egin zidaten zauria!!\nANTONIO PIRALA CRIADO (Lekukotzak 9 edo 10.etik hartu)\nHernaniko gertakari zaratatsuen ondoren, zeinei buruz zabalago hitz egingo baitugu matxinada militarrez hitz egiterakoan, Mirasolgo Kondeak gudarostearen agintaritza O´Donellen eta Jauregiren esku utzi zuen, lehenak ondoren abanguardia gidatuko zuen eta, bigarrenak, gudarostearen gorputza. Abuztuaren 7an Portun egin zuten borroka eta 28an Lasarten… Jauregi gaisotu egin zen eta uko egin zion Kantauri Kostaldeko Gudarostearen buruzagitza nagusiari eta, bere ordez, O´Donell izendatu zuten.\nGudaroste hori benetan egoera larrian zegoen: gudarosteko mutilak ez ziren batere pozik, arauak bazterrean utzita, diziplinarik eza guztiz garaile: liskarra sortu zuten zioek oraindik bizirik zirauten: baziren soldadu eta ofizialak, bereziki Donostiako gudulerroan, hamahiru hilabetetan bi aldiz baizik soldata eskuratu ez zutenak; oinutsik zebiltzanei oinetakoak eman ordez soberan ziren armak eman zitzaizkien. Egoera hori, egiaz, ez zen buruzagi berria limurtzeko modukoa. Baina gaztea zen, aginteak balakatzen zuen eta ez zekien beldurra zer zen: guztiz bestela, erasora joz aritzeko asmoa zuen, egin zizkioten oharren arabera, eta oso sutsuki bete zuen asmoa.\nUrangak Gipuzkoan bost batailoi baino ez zuen, horietako lau Urnietan eta Andoainen kanpatzen, eta bosgarrena taldeka sakabanaturik kostaldean, Getarian, Oiartzun eta Irunen; eta hain indar txikiarekin ez zuen zalantzarik izan aurre egiteko bere aurkariaren indar askoz handiagoei, zeinak, gainera, egunetik egunera hazi egiten baitziren martxoko ekintzetan zauritu eta jada erietxeetatik sendaturik itzultzen ziren soldaduekin.\nIrailaren 8an O´Donellek bere jendea mugitu zuen, baita artileria ugari ere, Hernani eta Urnieta aldera, eta hain bapatekoa eta oldartsua izan zen erasoa, karlistak ez baitziren gauza izan aurre egiteko; erretiradan borrokatu ziren, guztiz gainezka ikusiz euren burua aurkarien kopuruagatik; aipatu bi herriak atzean utzi zituzten eta Andoaingo zubia zeharkatu zuten, babesa bilatuz Oria eta Leitzaran ibaien beste aldean. Liberalek aurrera egin ahala bideko baserriak erre zituzten, ehun eta hogeita sei inguru, eta gehiago ziren etxebizitzarik gabe utzitako familiak, ingelesak izanik sute horietako gehienei eragin zietenak. Bertan bizi zirenak baserrietatik ihes egin izanak ez du zuritzen baserriak guztiz kiskaltzea: gerra-legea izango da hori, baina bat etorriko gara esaterakoan, noski, lege basatia dela, guztiz ankerra, eta hainbeste baserri erretzeak, gehienak bakarturikoak gainera, gipuzkoarrengan gorrotoa eta herra sortu zituen.\nBorrokaldi hauetan bi aldeen artean berrehun bat mutil galdu zen, bi aldeetan izandako zaurituak eta hildakoak batuz gero.\n9tik 13ra bitartean elkarri zelatan eman zituzten egunak bi arerioak, borroka egiteko lehia handirik azaldu gabe, elkarri tiroka etengabe jardun zuten arren, batak besteari galeraren bat edo beste eraginez.\nGertakari hauek izan bitartean Uranga jenerala Nafarroan zen eta horien berri mezulari berezi baten bidez irailaren 10ean jakin bezain pronto, bi batailoi eta gidari konpainia bat deitu eta Gipuzkoarantz jo zuen, zeinaren egoera larriak benetan estutzen baitzuen: Tolosara bizkor bizian sartu dira, bere aldekoei bihotza arindu zien jenerala ezustean eta hain azkar iritsi izanak, eta lehenengoz eta behin liberalek Andoainen harrapaturiko kokalekuak berreskuratzen ahalegindu zen, bertan babesturik baitzeuden liberalak. Arerioen eremua begiztatu zuen eta ikusi herriaren goialdean kainoiak zeuzkatela ipinita, elizaren ondoan, eta defentsarako beste lan handi samar batzuk egitekotan zirela; garbi ikusi zuen guztiz egokia zela erasora lehenbailehen jotzea; erasoa egitea erabaki zuen eta, horrenbestez, artileria egokitzeko eta erasorako beharrezo ziren gainerako bitartekoak prestatzeko aginduak eman zituen.\nO’Donell prest zegoen erasoaren zain, bere indarrak handiagoak izan eta bi arerioak bi ibaiek banatzen zituzten arren: Oria ibaia, ibietan zeharka ezina, eta Leitzaran ibaia, hortxe-hortxe.\n13tik 14rako gauan karlistek bateria bat kokatu zuten Itxaso mendian, eta bestea Sorabilla ondoan, Bazkardo etxearen gainaldean, bertan kalibre handiko lau kainoina ipiniz: beste txikiago bat errege-bidean kokatu zuten.\nUrangak jada bere asmoa hausnartuta zuen, baina hartu beharreko erabaki guztiak garrantzi handikoak ziren eduki zitzateken ondorioengatik eta, hala, jeneralen eta brigadierren bilera deitu zuen, ebazteko egoki ote zitekeen etsaiari bai eraso egitea edo hobe ote zitekeen kainoien babesean borrokarako haren zain geratzea. Gipuzkoako Komandante Buruak adierazi zuen ezinezko iruditzen zitzaiola halako bi jende-indarra eta kokapena gainetan zuen tropa bati eraso egitea eta bi ibaiak zeharkatu beharrean; baina gudarosteko brigadierrek erasoaren aldeko jarrera azaldu zuten, esanez eurak jarriko zirela batailoien buru euren gain hartuz erantzukizun osoa. Halako buruzagi eta soldaduekin ezer gutxi da ezinezko. Uranga, borrokarako irrikitan baitzegoen, baiezkoa eman zion erasoan ekiteari eta horretarako prestakizunak hasi ziren, Vargas Estatu Nagusiko buruak berehala antolatuz honako eraso plana: bost konpainiek Oria zeharkatu behar zuten Lasarte ondotik, Buruntza mendiko maldetan gora egin eta eguna argitu baino lehen zelatan jarri: hiru batailoiek Leitzaran ibaia zeharkatu behar zuten oholtza batzuk erabiliz eta aurre-aurreko mendiaren eskuinaldetik jo Atxular mendiaren oinean zelatan gordetzeraino. Beste hiru batailoiek aurrez aurre jo behar zuten Zumean barrena eta Andoaingo zubiari aurpegia emanez egunsentirako. Beraz, egunsentia sumatu zenean artileria jo eta su hasi zen bere ortotsean, ezkerraldean ezkutaturik zeuden konpainiak agerian jarri eta bidera aurreratzen hasi ziren.\nO’Donell prest, aurre egin zien, eta beste indar batzuk ere ikusita, pentsatu zuen eraso nagusia handik zetorrela, eta hiru batailoi bidali zituen bost konpainia haiei aurre egin eta gerarazteko. Hori egin arren, buruzagi liberalak bere indarren erdigunea haruntz mugitu zuen eta, horixe baitzen buruzagi karlistek bilatzen zutena, ikusi orduko gudaroste liberalaren zati bat banandu egin zela, hiru batailoiak bere ezkutalekutik atera eta tirorik bota gabe liberalen ezkerraldeari egin zioten eraso, eta hau, ezustekoagatik durduzatuta eta denborarik gabe euren fusilez tiro egin ahal izateko, anabasa hutsean egin zuten atzera. O’Donellek ausardia handiko ahaleginak egin zituen berak pertsonalki zuzentzen zituen Geronako batailoiekin; baina Zumean ziren hiru batailoi karlistak Leitzaran ibaia igaro zuten zubian eta inguruetan barrena eta erdi aldean zeuden liberalek ezkerraldetik bere burua babesik gabe ikusiz eta eskuinaldekoetatik urrunduta, erretirada hasi zuten sakabanatuz. Aurrez aurre erasoa jasoz eta karlisten eskuinaldeak irtenbidea mozten ziela, errukirik gabe labanaz sastakatzen hasi ziren; ez zitzaien koartelik ematen, ezen bertakoak, etxea guztiz galdu zuten baserritarrak, soldaduekin batera nahasturik baitzetozen, euren baserriak kiskali izana mendekatzen baitzuten harrapatzen zituzten guztiak hil ahala oihu eginez: ez da kuartelik su ematen dutenentzat! Sarraskia izugarria izan zen, eta jokabide hura benetan harrigarria baitzen, preso geldituko zirela uste zutenek ez zieten aurre egiten.\nBadoaz nahaspilan batzuak eta besteak korrika Hernaniko fronteraino, gobernadoreak bertako ateak itxi zituen karlistak sartuko zirelakoan beldurrak jota, baina horiek atzera egin zuten eta sakabanaturik borroka-eremuan geldituriko armak eta gainerako harrapakinak biltzen ari ziren bitartean, liberalak Hernaniko harresien atzean babesturik berriro indarrez osatu ziren, bere ohorea berreskuratzera jo nahi zuten, Urnietaraino aurreratu ziren, elizari eta ia herri osoari su eman zioten, zeinaren suak bezturiko hondakinak oraindik ere ikus bailitezke burdinbidean aurrera igaroz gero. Berriro ere karlistak aurre egiteko prestatzen dira, baina hain da handia gudaroste liberaleko diziplinarik eza, eragotzi egiten diela galdutakoa berreskuratzea eta Hernanira biltzen dira.\nSeiehun eta hogei hildako liberal aurkitu ziren legoa bateko luzera bider legoa erdiko zabaleran, hirutik bi ingelesak, horietako batzuk eliza barruan gelditzeko tematu zirenak ankerki hilak (2); zauritu gutxi atera ziren bizirik eta ehun eta hamalau espainiar egin zituzten preso. O’Donellek bere burua salbu jartzea lortu zuen besteren zaldian eta hiruadarrekoa (kapela) galduta. Zortziehun fusilek, janari biltegi bikainak eta beste gauza batzuek osatu zuten harrapakin aberatsa. Hildako eta zauritu karlistak ez ziren ehuneko batera iritsi. Hauen garaipena garratzitsua izan zen oso bere mende hartu zituzten kokapenengatik eta irabazteak eman zien kemen handiagatik.\nGaraipen hartan Vargas, Iturriza, Alzáa eta Iturriagak bere eskutik asko jarri zuten, ibilera luze eta neketsua egin behar izan arren bide irristakor eta igaro ezinetan barrena, eta euripean, eta horrek gelditzera behartu zituen, gudarostea zelatan jarrita, atseden hartu ahal izateko, eta zinez garaipen goretsia izan zen, eta arrazoi osoz, ezen gutxi izango baitira ez dakitenak zein garrantzi ematen zitzaien, bi aldeetan, borroka-lerro haien defentsari.\nGaraipena Tolosan pozez ospatu zuten, ohiko Te-deum elizkizuna eta herrian jaiak eginez; Don Carlosek saritzeko domina sortu zuen (1) gudu horretan parte hartu zuten guztientzat, betirako iraunaraziz irailaren 14ko oroitzapena eta, aldi berean, pizgarri ohoragarria emanez hain kementsu eta sutsuki jokatu zuten defendatzaileei.\nUrangak Don Carlosi ekintzaren berri zehatza eman zion eta biharamunean Gipuzkoako probintziko gerra aldundiari honako agirian (2).\nErakunde horrek bere jurisdikziopeko alkate eta udalei garaipenaren berri eman zien, aldi berean xaxatuz herritarren arma horniketari buruzko aginduak oraindik bete ez zituztenen ardura, haien ahalegina kausaren garapenari begira jartze aldera.\n(1) Errege agindua.- Estatu- eta Gerra bideratzeko Idazkaritza.\nJaun txit gorena: – Gure jaun erregek betirako iraunarazi nahi baitu Andoaingo zelaietan 1837ko irailaren 14an bere erret armek burututako gudu aintzagarriaren oroitzapena, zeina Nafarroako eta Euskal Probinzietako jeneral goren izan zen Jose Uranga lotinant jeneralaren agindupean irabazi baitzen, onartu du, aipatu jeneralaren proposamenez, saritzeko gurutzea ematea egun horretako garaipenean esku hartu duten sail guztietako lagunei. Ohore-domina hori lau lili-lore erdik osatuko dute uztail urdin bati loturikoak, eta dominaren erdian, ifrentzutik, gurutze gorria ipiniko da, eta uztai horren kanpoaldetik, esmalte zuriz margoturiko beste baten gainean, zeinean ere loreak izango baitira, idatzi hauxe irakurri ahal izango da: In hoc signo vinces. Ifrentzuko esmaltea guztia zuria izango da, erdi-erdian aipatu data idatzita ekarriko du eta itzulinguruan Andoaingo gudua izena. Gurutzea erramu-hostoek bilduko dute: urrezkoa izango da buruzagi eta ofizialentzat eta kobrezkoa mota orotariko soldadu-mutilentzat; eta sarituriko guztiek ezkerraldeko saihetsean eramango dute, xingola batetik zintzilik, zeina bost zati berdinetan banaturikoa izango den, kanpoaldeko biak eta erdikoa gorriak eta gainerako biak urdinak. Gorentasun Horri errege aginduz adierazten diot, etab. –Azkoitiko Erregerena, 1838ko abenduaren 25ean– Valde Espina, Gudarosteko Buruzagitza Nagusiko buruari.\n(2) Probintzia horren eremu osoan oihartzun nabarmena izan baitu atzoko egunez O’Donell su-emaile eta odolzalearen agintepeko zutabe matxinoaren aurka bertako batailoi adoretsuek izandako garaipena, Gorentasun Horri beste esatekorik ez dut zorionak ematea baizik nire buruari ematen dizkiodan bezalaxe gure Errege jaunaren kausarako bertako herritar onberentzat adina mesede izan den hain gertakari onuragarriagatik. Hori lortzearren borroka eginez lagundu duten guztien ahaleginak guztiz goresgarriak dira eta halaxe adierazi diot jada Erregeren Handientzari hain egun gogoangarriaren berri eman diodanean. Baina bidalitako gaztiguan ez baita bertako herritar armatuen aipamenik egin, zeinak suhar eta erabakitasun handiz, eredu bikain izateko adinakoak, etsaiaren aurrera buruz buru jo zuten borroka egitera, xehaturiko gerra gaztiguan hutsune hori emendatzearen kalterik gabe, nahi nuke Gorentasun Horrek nire izenean eskerrak eman diezazkien, adieraziz nire esker onak zein zor handia egin duen euren jokabide zintzo eta heroikoarekin, eta Gorentasun Horrek nahi izatera agiri hau molde hitzetan inprimaraz lezake hain gorputz agurgarriaren atseginerako. –Jaungoikoak, etab. Tolosan, 1837ko irailaren 15ean.– Jose Uranga. Gerra garaiko Aldundi Txit Prestua, etab.–


Gizartea - Berria.eus\ngizartea saileko azken albisteak\nBUELTARIK GABEKO ETENAK\nDatuak setatsuak dira; iltzatuta daude suizidio kopuruak, behera egin ezinik. Osasun publikoarekin lotutako agendetan gaia sartzeko eskeak gero eta ohikoagoak dira: prebentzioa sustatzekoak. Horretarako, ordea, gaia sakon ezagutzea garrantzitsua da, eta mendeetako tabua apurtzera egitea.\n«Bizitzaren zentzu positiboaz mintzatzea da agian gakoa»\nAdingabeen suizidioak saiheste aldera, emozioen kudeaketari lekua egin behar zaiola uste du Gutierrez-Crespok; gainerakoan, pairamendu egoerak sobera korapila daitezke.\nEdurne Pasaban «Sentitzen nuen hori zela nire aukera bakarra»\nPasabanek baretasun eta argitasun irmoarekin azaldu ohi ditu buruko nahasmendu baten ondorioz dituen gorabeherak eta, iluntasunak irentsita sentituta, bere buruaz beste egiteko ere izan dituen joerak.\nIluna saihesteko neurriak\nNork bere bakardadean hartutako erabakia bainoago, osasun publikoko arazotzat hartzen da gero eta usuagotan suizidioa; hastapenetan dira prebentzio plan zabalak.\nJon Garcia Ormaza\n«Hildakoaren inguruko informazio dena aztertzen da»\nPrebentzioa ardatz, Garcia Ormazak argi du suizidioen atzean dagoena ezagutu behar dela; asmo horrekin, autopsia psikologikoak egiten hasia da, hainbat sendiren eskabideei atxikita.\nAitziber Garmendia «Hori da une horretan daukazun bakarra: mina»\nOraindik ere nerabea zela mutil batekin hasi zuen erlazioa zortzi urteren bueltan eten zen, hark bere buruaz beste eginda; gertaerak eragindako mina oroitzen du Garmendiak, eta gainditzen ahalegintzeko bide malkarra.\nAbian dira suizidioren bat gertuan izan duten senitartekoek eraturiko elkarteak, sorburuko helburua gogoan: abarorik gabeko desertuan ibili behar ez izatea laguntza behar duten familiek.\nMarkel Irizar «Amodio froga baten moduan ikusten dut egin zuena»\nIrizarrek 18 urte zituen aitak bere buruaz beste egin zuenean. Jendaurrean solastatu izan da jazoera hark eragindako sentipenez, begiak betetzea saihestu ezinik gehienetan. Uste du gaiaz aratz aritzeak garrantzi handia duela.\nHagin zorrotzak bortxari\nAutodefentsa feminista indarkeria matxistari erantzuteko tresna dela berretsi dute Durangoko topaketetan. Justizia eredua aldatu beharra nabarmendu dute\nEuskara lehen lerroan jarriz\nUxue Gutierrez Lorenzo\nHiru hizkuntza rol daude Euskal Herriko V. jardunaldi feministetan: ahobizi, belarriprest eta xuxurlaria behar dut. Euskara erdigunean jarri eta komunikazioa bermatzea dute xede.


Legorretako Udala - 11 orria\n21. Gazte Festak antolatu ditu Gazte Piku gazte asanbladak asteburu honetarako. Ostegunean hasi eta larunbatean bukatuko dira.\nItsasondoko Udalak gau magikoa antolatu du, Urkian igarotzeko\nItsasondoko Udala herriko basoak zaintzeko lanean dabil, eta, egitasmo horri lotuta, astebururako ekintza ederrak antolatu dituzte. Larunbat goizean, ibilaldia egingo dute Urkira, eta eguna eta gaua ere han igaroko dute itsasondoar askok. Legorretarrak ere gonbidatuta daude. Izena emateko epea gaur bukatuko da (urriak 17); beraz, zabaldu inguruan eta animatu!


Gernika-Lumoko Udala - 313 salmenta-postu Gernikako Azken Astelehenean, urriaren 26an\n313 salmenta-postu Gernikako Azken Astelehenean, urriaren 26an\nAurton be gaztagileek bilduko dute ordezkaritza zabalena (61 postu), eta bigarren, artisauek (50 postu). Eta horien atzetik barazki saltzaileak (48 postu), ogia eta euskal pastela (20) eta txakolingileak (19). Hauez gain honako hauek ere salduko dira: kontserbak, 15etan; makineria, 13tan; frutak, 12tan; sagardoa, 6tan; erroskillak, 6tan; eztia, 4tan; esnekiak, 6tan; eta beste\n6 postuetan, bestelakoak.Postuen kokapenari dagokionez, gehienak, 64, Artekalen eta 50, Pasalekun egongo dira; beste 46, San Juan kalean; Industrian, 40; Juan Calzadan, 39; eta Domingo Alegrían, 20.\nBeti lez, barazki, fruta, lore apaingarri, txakolin, ezti eta gazta txapelketak egingo dira azokan. Pilota partidak be ohikoak dira, eta aurten zesta puntako gorengo partidua eta kiniela amerikarra programatu dira.\nBaserriko produktuen lehiaketako epaimahaia euskal nekazaritzaren munduko teknikari ospetsuek osatuko dute. Eta gazta txapelketan be, itzal handiko sukaldariak bilduko dira gazta dastaketara: Beñat Ormaetxea, Jauregibarria jatetxekoa; Aitor Elizegi, Bascook jatetxekoa; Ricardo Pérez, Yandiola jatetxekoa; Daniel García, Zortziko jatetxekoa; Álvaro Garrido, Mina jatetxekoa; Javier García, Boroa jatetxekoa; David García, Alborakoa; Jose Miguel Olazabalaga, Aizian jatetxekoa; Txomin Gómez, Lurrina jatetxekoa; Mikel Población Etxanove jatetxekoa; Sergio Ortiz de Zarate Zarate jatetxekoa; eta ospe handidun enologoa den Ana Martín.\nJaiegun handirako dena prest egon dadin, zapatuan bertan kale batzuk itxiko dituzte eta trafikoa ondoko kaleetara bideratuko dute.\nMoztuko dituzten kaleak honako hauek dira: Adolfo Urioste, Artekalea eta Juan Calzada. Hauek barikuan, hilak 23, 15:00etan itxiko dituzte. San Juan kalea, barriz, zapatuan, hilak 24, 14:00etan.\nGainera, martitzenean ere kaleok itxita egongo dira, garbiketa lanak egin ahal izateko.\nUrriak 26. Astelehena. Urriko azken asteleheneko eria\n12:00etan. Bertsolariak Merkurio iturriaren inguruan: Andoni Egaña, Sebastián Lizaso eta Maialen


HABE IKASBIL: Egunkariak krisian\nMunduko lehenengo kazeta Estrasburgon, 1605. urtean, argitaratu zen, “Relation aller Fürnemmen und gedenckwürdigen Historien” izenekoa. Ordutik hona, herrialde guztietara zabaldu da komunikabide hau: egunerokoa, albistaria, berripapera, kazeta edo egunkaria izenarekin ezagutzen dugu, eta egunero kaleratzen den argitalpena da.\nBatzuek diotenez, egunkaria desagertzeko zorian dagoen hedabidea da; beste askok, aldiz, euskarri-aldaketa bat soilik izango dela diote, paperean irakurtzetik online irakurtzera. Argi dago lehen baino egunkari gutxiago saltzen dela eta dauden horiek ere orrialde gutxiago dituztela. Baina krisian al dago egunkaria?\nGaldera horren eta beste askoren inguruan aritu gara Mari Luz Marzolekin. Bera, izatez, aresoarra da, baina Andoainen bizi da. Aitortu digunez, jada hogeita hemeretzi urte pasatu dira Stop liburu-denda ireki zuenetik eta lanean oso gustura ari da.\nMari Luz Marzolek 39 urte darama Stop liburu-dendan lanean.\nLana gogorra ez, baina lotua dela dio Mari Luzek: “Liburu-denda egunero irekitzen dugu, astelehenetik igandera. Ez dago jaiegunik, larunbat eta igande arratsaldetan bakarrik ixten dugu”. Egun horietaz gain, Stop bakarrik aurkituko dugu itxita Eguberri edo Urteberri bezalako egunetan. Izan ere, egun horietan egunkaririk ez dagoela kontatu digu kazeta-saltzaileak.\nDenda goizean zabaltzerako, egunkariak bertan egoten direla azaldu digu: “Goizeko 5:00ak eta 5:30ak artean ekartzen dituzte gehienak eta, egunaren amaieran, kontatu eta sobera dauden aleak itzultzen ditugu. Hurrengo goizean berriak ekartzen dituztenean, bezperako egunkariak eramaten dituzte”.\nLehen bezeroek egunero erosten zuten egunkari bat, eta etxe batzuetan bi ere bai, “Orain, gehienek asteburuan soilik erosten dute, eta, gainera, erosteko liburu-denda ez da aukera bakarra. Gaur egun, adibidez, egunkaria leku askotan dago ogiarekin batera, edozein okindegitan”.\nLehen bezeroek egunero erosten zuten egunkari bat, eta etxe batzuetan bi ere bai.\nHori dela eta, beherakada bat egon dela azpimarratu digu dendariak, nahiz eta eroslearen profila ez den asko aldatu urte hauetan guztietan: “Egunkaria erosten duenaren profila betikoa da; hori ez da aldatu, baina egia da gazte jendeak lehen baino gutxiago erosten duela”. Horren arrazoi nagusia zein den oso argi du: “Gazteek Interneten, tabletan edo tabernara joanda kafea hartzen duten bitartean irakurri ohi dute. Horrela, egunkariaren prezioan beste kafe bat har dezakete”.\nInterneten ala paperean, paperean ala Interneten, gaur egun egunkaria bi modutan irakurtzeko ohitura daukagu: “Egunkaria paperean irakurtzea askoz hobea da, nire ustez, ordenagailua ikusmenarentzat ere kaltegarria izan daiteke eta”.\nEgunkariak saltzen hainbeste urte eman ostean, ez dela kazetarik desagertu kontatu digu dendariak. Periodiko berdinak saltzen ditu, nahiz eta aldaketak izan dituen: “Prezioan egon da ezberdintasuna: urteak aurrera joan ahala, handitu egin da. Gainera, astean zehar prezio bat dauka eta asteburuetan beste bat, garestiagoa”. Arrazoia edozein izanda ere, Andoaingo liburu-dendan bezala, besteetan ere egunkari gutxiago saltzen dira: “Orain lehen baino ehuneko hogeita hamar bat egunkari gutxiago eskatzen ditugu, lehen baino gutxiago saltzen dugu eta”, adierazi digu Mari Luzek.\nBerria egunkaria bide berrien bila\nEgunkarien eskaintza zabala bada ere, euskara hutsez argitaratzen den bakarra Berria da. Martxelo Otamendi zuzendariarekin solasean aritu gara, egunkari honek bizi duen egoera argitzeko: “Gaur egun, ez daude bakarrik paperezko egunkariak. Egunkariak egiten ditugun enpresok, behintzat ertain-handiek, denok dauzkagu Internet zerbitzuak”. Berriaren kasuan, paperezko euskarria, Internetekoa eta webguneko telebista ere badauzkate.\nBerriaren hiru euskarriak: on line, paperezkoa eta telebista.\nMartxelok argi du aldaketa soziologiko bat eman dela kontsumoan, egunkaria paperean irakurtzetik pantailan irakurtzera pasatu dela. Hala ere, zuzendariarentzat arazoa beste bat da: “Paperezkoak bi diru-iturri nagusi ditu: publizitatea eta salmenta. Internetekoak, aldiz, ez du merkatu horretan sartzea lortu. Etorkizunean ez dakit negozioa non egongo ote den”, kontatu digu. Orain arte salmenta eta publizitatea izan dira Berriako langileen soldatak, azpiegiturak, programa informatikoak, bidaiak… ordaintzeko modua: “Azken aldian salmenta jaitsi egin da eta, horri aurre egiteko, hainbat erabaki hartu behar izan ditugu: lehen, batez beste, 56 orrialdeko egunkaria argitaratzen genuen, eta orain, berriz, 40-48 orrialdekoa”, azpimarratu du.\nHorrez gain, “Berria Lagun” ekimena martxan jarri dute: “5.000-6.000 lagun topatu ditugu, hilero 10 euro ematen dizkigutenak, horrela dugun defizitari aurre egiten diogu. Berria ez da bideragarria salmentaren, publizitatearen eta Eusko Jaurlaritzaren diruarekin soilik, eta horregatik laguntzen digute Berria Lagunek”. Baina nahikoa izango ote da laguntza hau etorkizunean? Gainerako kazetek zer egiten dute? Zer gertatuko da paperezko egunkariarekin? Zuk non irakurtzen dituzu albisteak?\nNoiztik saltzen duzu egunkaria?\nHogeita hemeretzi urte gremio honekin e… Lehenago janari-denda zen… Orduan… Beti lan gehiago du… Liburu-denda niri gustatzen zaidalako gainera…\nEgunero erosten al dugu egunkaria?\nLehenago egunero eta bakoitzak etxero (etxe bakoitzean) bat eta beste batzuetan bi eta orain, batere ez, astean behin bat, edo bien larunbata edo bien igandea… Astelehena segun Errealak zer egiten duen… Futbolak hori du…\nNork erosten du?\n“Jenerala” (orokorra), edadekoak erosten du Diario eta gazteek pues ia erosten du pixka bat denetatik baina futbola. Astelehenetakoa eta igandekoa, programa ikusteko eta astelehenetan “resultadua” (emaitza), orain Errealak galtzen badu, ezer ez, erdia.\nKrisian al dago komunikabide hau?\nBai, beti jaitsi egin da baina gero puntu gehiago daude. Orain, “panaderi” (okindegi) guztietan ere badago, orduan, orain oso desberdina da, atez ate dugu ogia eta egunkaria.\nNahiago dugu paperean edo interneten?\nBa nik paperean askoz ere lasaiago eta hobeto. Interneten bista gehiago “zeatu” (behartu) behar duzu e.\nZein egunkari saltzen da gehien?\nDiario da, hemen Euskadi mailan Diario. Eta jaitsi da 30 bat jeneralean (orokorrean), Diario bera eta besteak… Denetatik daukalako, azkenaldi honetan osasunaren gaineko pagina (orrialde) asko sartzen ditu eta kirola… “pues a ver” (ea bada)… ostegunetan, asteazkenetan… Larunbata eta igandea… Eta astelehenetan osoa du, astelehenetan egunkari guztiek dute kirola.\nMari Luz Marzol, egunkari-saltzailea\nMari Luz Marzolek duela 40 urte ireki zuen Stop liburudenda. Bideo honetan egunkari-salmentari buruzko gorabeherak kontatzen dizkigu.\nTxikitatik musika-tresna aukeratzeko erronka\nGarbi dago musikak gero eta presentzia handiagoa duela gure bizitzan. Baina nola hasten da harreman hori? Zergatik aukeratzen dugu tresna bat eta ez bestea. Bi adituk bere iritzia eman digute.\nNumber of visits: 8763


'Bota lasai!' kale inkestaren bigarren atala: Zer egingo zenuke Alde Zaharra biziberritzeko? - Uztarria (Azpeitia)\n2016ko urr. 27a, 11:32\nBota lasai! kale inkestaren bigarren atala da honakoa. Alde Zaharra biziberritzeko asmoz lanean ari dira Udala nahiz herriko hainbat eragile azken urteetan. Baina zer iritzi dute herritarrek gaiaren inguruan? Zer egingo lukete Alde Zaharra biziberritzeko? Horren inguruan galdetzera atera da Uztarria.eus kalera.\nUrriaren hasieran jarri zuen martxan kale inkesten atal berria Uztarria Komunikazio Taldeak, herritarren iritziak biltzeko asmoz. Hala, aurrerantzean, hilabetean bi aldiz, Bota lasai! kale inkesta izango da ikusgai uztarria.eus-en.\nKalean ez ezik, webgunean ere iritzia eman daiteke, iruzkinen atalean ekarpena eginez. Beraz, badakizue, zuen iritziak bota lasai!\n1- Zeren eguna antolatuko zenuke Azpeitian?\nazeitunabeltza | 2016-10-27 : 13:16\nTabernariak elkarlanean (ELKARREKIN lanean) ekimen ezberdinak antolatzea (kontzertuak, dj-ak, zozketak...), dendariek postuak kalera ateratzea (Azoka Herritiken egin ohi den moduan), alde zaharreko pareta ilun eta utziei kolorea ematea mural ezberdinak eginda, (artista gazteei aukera emanez).\nBestalde, plazako etxebizitzen fatxadak margotzea ondo legokeela uste dut. Taberna berriaren aurreko etxeak oso itxura utzia dute.\nMAITE | 2016-10-28 : 10:45\nNik artista txikiei aukera emanez, herriko txokoak alaituko nituzke.\nMusikari, antzezle, margolari, artisau... artista asko dago herrian eta ona litzateke, kalean espazioa eskeintzea berauei.\nAdibidez, ostiral arratsaldez, atera kalera, musika eskolako ikasleak, dantza eskoletakoak, antzerki taldeak, etab.\nEz dauka aktuazio landu eta ondo prestatutako bat zertan izanik... erakustaldiak besterik gabe,entsegu modukoak kalean...\nIkasten ari direnentzak motibazioa eman dakieken zerbait eta plazara gerturatzen denak ikusiaz gozatu dezakena.\nJLarranaga | 2016-10-28 : 13:51\nHola, aurreko zapatuan Tolosan izan nitzen alaba ta suiakin. Eztakizute ze ambiente eder zegoen partezarreko kaleetan. Teja ta zigarrilloak erosi genituen billobantzat. Hemen ere alako zeoze egin beharko genuke, eskarrikasko.


Fisioterapiako Gradu amaierako lana – 6 ECTS\nNahitaez egin beharrekoak dira eta epaimahai baten aurrean defenditu beharrekoak, laugarren mailako eta bosgarren mailako bigarren seihilekoan. Gradu amaierako lana oso egokia da tituluan aurreikusitako gaitasunak ikasleak bereganatu dituen ebaluatzeko.\nGradu Amaierako Lana, normalean, memoria bat edo ikerketa original bat izaten da, bakoitzak bere aldetik egin beharrekoa, tutore batek ikuskatuta. Pertsona horrek bideratu eta erraztuko du ikaslearen ikaskuntza.\nPsikologia eta Hezkuntza Fakultateak zehaztuko ditu gaiak, graduaren izaera kontuan harturik.


Li-polimero iphone bateria SE ordezkagarria China Manufacturer\ndeskribapena:Iphone SE Jatorrizko Bateria,Iphone SEren ordezko bateria onena,Iphone SE Bateriaren segurtasun kopia\nHome > Produktuak > IPhone Bateria > IPhone SE bateria > Li-polimero iphone bateria SE ordezkagarria\nLi-polimero iphone bateria SE ordezkagarria\nModeloaren zenbakia: iPhone SE Battery\nPackaging: Kaxa zuriz josia\nIPhone SE bateriaren arazoa konpontzeko, sistemari dagokionez, iPhone SE azken iOS 9.3 sistemarekin hornituta dago. IOS 9.3-ren bertsio ofizialak iPhone SE-n ekarritako ezaugarririk nabarmenena Night Shift modua da. Piztu ondoren, iOS gailuek Pantailaren kolorearen tenperatura automatikoki doitu dezakete, denboraren eta kokapen geografikoaren arabera, hau da, gaueko begien babes modua, eta horrek argi urdin kalteak murriztu ditzake. IPhone SEren iOS 9.3 sistemak, aldi berean, memo funtzioa hobetu zuen, blokeo eta oharrak inportatzeko funtzio bakarra gehituz, iPhone erabiltzaileek azkenean blokea egin dezakete. Salmenta beroa telefonoaren bateria gisa ,\nIphone bateria honek asko saldu zuen mundu osoan.\n7 urte baino gehiagoko fabrikatzaile profesionala denez, Hequanqingnuo teknologiak HQQNUO markaren jabea du. Telefono mugikorreko bateria mota desberdinetan parte hartzen du, hala nola, iphone Bateria , Huawei Bateria, Samsung bateria eta Telefono mugikorreko Osagarriak, hala nola iphone kargatzailearen maleta, QI auto kargagailua, haririk gabeko telefonoaren kargatzailea etab.\nEgokia da: apple iphone SE\nTentsio mugatua: 4,4V\nTamaina: jatorrizko iphone bateriaren berdina\nKargatzeko denbora: 2 ordu\nPaketea: esportazio estandar kutxa zuri edo pertsonalizatua\nOrdainketa: L / C, T / T, Western Union, Paypal etab.\nBidalketa: ordainketaren ondorengo 3-7 egun inguru\nBizitza luzeko iPhone SE telefonoaren bateriarako eginbideak\nIngurumena errespetatzen duen kobalto hutsa erabiliz, beruna, merkurioa, nikela, esaterako, ez dira substantzia arriskutsuak.\nEdukiera osoa 1624 mAh da, jatorrizko% 100 telefonoarekin berdina den bezala, ziurtatu ondo dabilela.\nShenzhen Hequanqingnuo Electronic Technology Co., Ltd telefonoaren bateriaren fabrikatzaile profesionala da. 7 urte inguru ditu. 1000 metro karratu baino gehiagoko lantegia du 100 langile inguru. 2012an sortu zen. Prozedura zorrotzak egiten ditugu. lehengaiengandik amaierako produktuetara. Hornitzaile zintzo eta arduratsua izanik, ospe ona irabazteko telefono bateriaren eremuan fama handia lortzen dugu.\nHequanqingnuok kalitatearen kudeaketa sistema oso eta zientifikoa du eta fidagarritasunean zentratzen da. Kontratuak betetzen ditugu, produktuen kalitatea bermatzen du eta salmenta altuak dituzten mufti-barietateen kudeaketa ezaugarriak eta etekin txikiak merkaturatzeko kontzeptua hartzen ditu. Produktuak RoHS / CE / FCC ziurtagiria gainditu ditugu. berunik gabeko teknologia, birziklagarria. "Kalitate lehenengoa, berdintasuna eta elkarren onura, garapen bateratua eta Zerbitzurik onena" printzipioan azpimarratzen dugu.\n1. Fabrika edo merkataritza enpresa zara?\nShenzhen hirian kokatzen den fabrika gara. Aurrera begiratu eus zure bisita.\n2 . Nola lor ditzaket lagin batzuk, eta zenbat karga bidezko merkantzia?\nJarri gurekin harremanetan laginak eskatzeko. Merkataritzaren salgaia kantitatearen, pisuaren, kartoizko tamainaren eta zure helmugaren araberakoa da.\n3. Zer gertatzen da ordainketa-epearekin?\nNormalean% 30 gordailatzen da aldez aurretik,% 70 saldoa T / T bidalketa baino lehen.\n4. Lehenik eta behin egin dezaket arrasto eskaera kantitate txikiarekin?\nBai, ongi etorria epaiketaren eskaera, MOQ baxua eta pertsonalizatutako pertsonalizazioa onartzen da.\n5. Nola bermatu bidalketa puntuala eskaera egiteko?\nLehentasuna ematen diogu zure eskaera esportatzeari eta aurrerapenak eguneratzen ditugu ekoizpenetik entrega arte.\nEpea igaroz gero, erosketa bakoitzean 7 eguneko dirua itzultzeko baldintzarik gabeko zerbitzua eskaintzen genuen.\nProduktuen kategoriak : IPhone Bateria > IPhone SE bateria\nLi-polimero iphone bateria SE ordezkagarria Harremanetarako orain\n% 100 jatorrizko iphone ordezkatzeko bateria Harremanetarako orain\n3.8V litro kargatzeko iphone SE bateriaren babeskopia Harremanetarako orain\nLi-ion polimero iPhone SE bateriaren kargagailua Harremanetarako orain\nLi-polimero iPhone SE bateriaren kargagailua Harremanetarako orain\nIphone SE Jatorrizko Bateria Iphone SEren ordezko bateria onena Iphone SE Bateriaren segurtasun kopia Iphone 6 Jatorrizko Bateria Iphone 6s Jatorrizko Bateria OEM Iphone Jatorrizko Bateria Iphone SE kanpoko bateria Kanpoko Iphone 8 Plus Jatorrizko Bateria


Buruntzazpiko kadeteak, lehen postuengatik borrokan - Lasarte-oria - Txintxarri.eus\nBuruntzazpiko kadeteak, lehen postuengatik borrokan\nTxintxarri Aldizkaria 2021-07-21 14:30\nTapia eta Aranguren, Azpeitiko helmugara iristen. Arg.: Uztarria.\nErrepideko denboraldia aurrera doa eta kadeteek bi hitzordu garrantzitsu izan zituzten uztailaren 17an eta 18an: Ordiziako Chapel Gorri proba eta Azpeitiko San Inazio saria. Buruntzazpi txirrindularitza eskolako Adur Tapia eta Eneko Aranguren kideek parte hartu zuten bietan\nLarunbatean, uztailaren 17an, Chapel Gorri proban zehar tropela tinko mantendu zen arren, helmugatik 27. kilometrora hiruko bat ihesi atera zen.\nAbaltzisketako mendate igotzean, ihesaldian zegoen Gorka Corresek erritmoa aldatu eta atzean utzi zituen bere arerioak. Gainera pelotoia luzatzen joan zen eta taldetxo bat sortu zen iheslariak harrapatu nahian, bertan zegoen Buruntzazpiko Adur Tapia gaztea.\nTalde horrek hirugarren iheslariarekin bat egin zuen eta azken kilometroan, hirugarren postua lehiatzeko prestatu ziren. Tapiak jo zuen esprinta, baina ezin erritmoa ongi mantendu eta 5. postuan amaitu zuen. Bere taldekide Aranguren hamabosgarren helmugaratu zen.\nAzpeitiko San Inazio proban ere lehian ikusi ahal izan genituen Buruntzazpiko kadeteak. Eraso ugari izan ziren eta horietako bat Buruntzazpiko Tapiak egin zuen, baina tropelak ongi erantzun zuen horiek zapuzten.\nAzken kilometroan, berriz, Jokin Ascarayk eta Nikolai Asensiok ihes egin zuten eta pelotoia luzatu zen. Jarraitzaileen lehen taldean kokatu ziren Buruntzazpiko kadeteak, esprinta egin eta Tapia zazpigarren eta Aranguren zortzigarren iritsi ziren helmugara.


Ehun bat euskal enpresa MetalMadrid ekitaldiaren hamaikagarren edizioan - SPRI\n...Automatizazioa eta robotika, IoT, compositeak, soldadura, azaleren tratamendua, neurketak, ikuskaritza, kalitatea eta testing-a, makinentzako osagaiak, NBEak, azpikontratazioa, makina-erreminta, 3D inprimaketa…\n90etik gora euskal startup eta enpresa joango dira aurten MetalMadrid ekitaldira beren konponbideak eta produktuak erakustera. MetalMadrid irailaren 26an eta 27an egingo da Madrileko azoka-eremuan, Composite Spain eta Robomatica azokekin batera.\nMetalMadrid ekitaldiaren helburua da toki berean biltzea sektoreko enpresak eta balizko bezeroak, bertatik bertara ezagutarazteko hainbat arlotako azken nobedadeak: automatizazioa eta robotika, IoT, compositeak, soldadura, azaleren tratamendua, neurketak, ikuskaritza, kalitatea eta testing-a, makinentzako osagaiak, NBEak, azpikontratazioa, makina-erreminta, 3D inprimaketa…\nAurten, azokak ahalegin berezia egingo du aurrera egiteko sektore horien eraldaketa digitalean. Azoka antolatzen duen Easyfairs erakundeak hainbat nobedade dakartza aurtengo edizioan, apustu egin duelarik bisitariaren esperientzia digitalaren alde:\nSmart Badge: akreditazio interaktiboetan eta irakurle digitaletan oinarritutako teknologia bat, bisitarien eta erakusleen arteko harremana hobetzeko.\nConnected Manufacturing: apropos prestatutako gune bat, norbere negozioa industria konektatu berriari egokitzeko konponbideak erakusteko.\nInnovation Area: enpresa eta erakusleentzako gune bat, industria desberdinetako nobedadeak erakusteko.\nHorretaz guztiaz gain, ahalegin handia egingo da networking gune gehiago jartzeko ekitaldiko aisialdi-eremuetan, eta espazio bikoitz bat prestatuko da hitzaldi, mahai-inguru, kasu arrakastatsu, eta abarrentzat.\nInformazio gehiagorako: www.metalmadrid.es


Handizkako China 100% Cotton zortzirenak Beach Inprimaketa digitala Toallak Factory prezioa\nHasiera > Produktuak > Beach Toallak > Inprimaketa digitala Beach Toallak > Inprimaketa digitala Toallak\nInprimaketa digitala Toallak\nColor Textile profesionala 100% kotoia biribila hondartzako inprimatzeko digital toalla fabrikatzailea da, hornitzeko digital inprimatzeko toalla fabrika prezioa, ongietorria handizkako digital inprimatzeko toalla kontsultatzeko. inprimatzeko Digital toalla inportatutako natural ingurumena errespetatzen tinta, digital zuzeneko injekzio inprimatzeko eta tindaketa eskuoihal prozesua konbinatuta, patroia handiko biziak, koloretsuak, arreta da zure azalaren hazbeteko egilea da.\nInprimaketa digitala Toallak ezaugarriak\n1. Ez da ordena kantitate, lore mota, kolore eta tamaina mugatua\nInprimaketa digitala Toallak parametroak\nColor Textile profesionala China inprimatzeko digital toalla fabrikatzailea da, hornitzeko kalitate handiko amp; fabrika prezioa inprimatzeko digital toalla nahi baduzu handizkako kalitate handiko amp da; fabrika prezioa inprimatzeko digital toalla, ongietorria handizkako digital inprimatzeko toalla fabrika prezioa kontsultatu doan.\nAplikazioa eta salmenta ondoko Inprimaketa digitala Toallak Zerbitzuko\n% 100 kotoia biribila hondartzako inprimatzeko digital toalla fabrika prezioa aurreratuenak digital zuzeneko injekzio inprimatzeko teknologia hartzen du, eta ez plaka making produkzio prozesua, denbora ez bakarrik gordetzen plaka hartzeko ere eskatzen da baina baita egiteko plakak asko aurrezten kostuak. Gainera, digital zuzeneko injekzio bertan tinta zuzenean inprimatzen metodo bat hartzen du, eta efektu ona da, abiadura azkarra, eta kolore erreprodukzio maila altua da.\nOrain arte bezala, produktu dagokienez, digital inprimatzeko efektua oso ona da eta han margotu eta eredua murrizketa ez da. Beraz, nola ez nola diseinatu diseinatzeko, zer eredua mota nahi duzun, zer eredua mota, nahi duzun bezala luze ereduarekin bat baita, inprimatu ahal izango duzu.\ndigitalki inprimatutako eskuoihal hori kotoia pertsonalizatua ehun bereziki digital inprimatzeko diseinatuta egina. ehun tradizionala alderatuta, kostua da zuzenean% 30, baina inprimatzeko efektua ehuna orokorrean baino maila bat baino gehiago handiagoa da. Noski, hau zuzenean benetako produktuaren jaurtiketa batetik ikus daiteke.\ninprimatzeko teknologia digitala egiten produktua dute jauzi handia eta efektu dagokionez aurrera egiteko, oso ona ote den eredua murrizketa edo errendatzea kolorea da, gehi kotoia ehuna ohitura, feel ere erabiltzen da Oso eroso eta inprimatzeko digital produktu berdeak erabiltzen du, haren konfiantza erabili ahal izango dira, eta are haurra eta haurdun dauden emakumeek erabili ahal konfiantza.\nHot Tags: Txinako inprimatzeko digital toalla, kalitate handiko, fabrika prezioa, fabrikatzaileak, hornitzaileak, Saltzeko, handizkako.


Oso zaila da robotik gabeko bizitza imajinatzea. Bizi garen mundua gero eta automatizatuago dago, eta gure eguneroko bizitzan gero eta robot gehiago dago. Hala ere, oraindik oso urrun ikusten dugu robotikaren eta industria automatizazioaren mundua.\nRobotika eta kontrolaren txokoan haien oinarriak ezagutuko ditugu. Hainbat robot mota ikusiko ditugu lanean: humanoideak, robot industrialak, bai eta Lego Mindstorms sistemekin sortutako robot mugikor bat ere. Gainera, ekoizpen automatizatuko planta txiki bat ere egongo da. Instalazio horretan ontzi txikiak muntatuko dira, eta bisitariak erabaki ahal izango du zein motatako estalkia jarri nahi dien.


AI Intelligent Structural 3D Code 16an Security Document Exhibition & Summit-Company News-Hainan Tianjian Faltsifikazioaren Aurkako Zientzia eta Teknologia Co., Ltd.\nAI Intelligent Structural 3D Code 16 Segurtasun Dokumentuen Erakusketa eta Gailurrean agertu zen\nOrdua: 2020-12-15 Hits: 46\n8ko abenduaren 2020an, Segurtasun Dokumentuen Erakusketa eta Goi Bilera egin zen Beijingeko Konbentzio Zentro Nazionalean, Hainan Tianjian Anti-Forgery Science & Technology Co., Ltd shzor sortu Safer Structur-ekinal 3D kodea, altuena babesten du segurtasun maila Ssegurtasuna Ddokumentuak.\nSegurtasun handiko identifikazio eta faltsifikazioaren aurkako asiako plataforma profesional handiena eta eragin handiena duena. Ssegurtasuna Ddokumentuek adierazten dutes segurtasuna identifikatzeko industria, nazioko eta nazioarteko tituluaren gaiari buruzkoa daies. Ssegurtasuna identifikatzeko segurtasuna teknologia Dnazioarteko garapen zientifiko eta teknologikoan lehen postuan egon da beti. It jokatzen du rol ordezkaezina politikan, ekonomian eta merkataritzan, diplomazian, kudeaketa sozialean eta beste alderdi batzuetan. Hainan Tianjian beti izan da partaide, lekuko eta laguntzaile garrantzitsua, eta pozik eta harro gaude Foroko lorpenekin.\nLi Feng zuzendari nagusiak hasierako hitzaldia egin zuen\nYao Quanhuan ingeniari nagusiordeak prestaketa prozesuaren inguruko hitzaldia egin zuen, edukia National Standard 3Dren aukerak Coda baitaren esanahia Arau Nazionala.\nHainan Tianjia jabetza intelektualeko enpresa independentea da, 200 patente baino gehiago ditu, 14 urte baino gehiagoko esperientzia du datuen segurtasun zerbitzuetan, eta nazioko 3D Code Engineering Teknologia bakarra da. Goi mailako teknologiako enpresa nazionala da bederatzi urtez jarraian. It3D egiturazko kodearen aurkako faltsifikazioaren aurkako baldintza teknikoen estandar nazionalaren idazlea eta jabea da. Jabetza intelektualeko abantaila nazionaleko enpresa da, faltsifikazioaren aurkako Txinako industriako enpresa bikaina eta 2022ko Neguko Olinpiar Jokoetarako zerbitzu hornitzaile teknikoa.\nProdukzio prozesua Segitura 3D Codak fisikoki errepikaezina dela zehazten du.Konbinatzen du identifikazio fisikoa Interneteko informazioarekin duen bloke katearen sarrera segurua bihurtzen da. It bermea ez eziks lehengaien datuen segurtasuna, baina baita ziurtatu eres jatorrizko eskurapen datuak egiazkoak eta eraginkorrak direla ditu eta faltsifikazioaren aurkako funtzioa, it merkantzien garraiolari eta informazio atari segurua eskaintzen du trazabilitate logistikoa.\nEra guztietako tradizionalak kodeak garatu dira seinalatu lerroa plano, haiek dira Bi dimentsioko. Hala ere, Segitura 3D kodea hiru dimentsiotakoa da, egituratzaileaal, bakarra eta errepika ezina. The Codak aldaketa iraultzailea izan du, arazoa konpondu zuen karakteretik tabernara kodea, ondoren konpondu du QR kodearen arazoa kopiatzeko erraza da. The sarrera of standard Elbel la Segitura 3D Coda markak duen it erabiltzen da nationwide. Ofizialki abian jartzea 3D estrukturala Coda AI Ssegurtasuna Identifikazioa System 1.0 faltsifikazioaren aurkako identifikazioa identifikatzen du identifikazio metodo tradizionaletatik to AI identifikazio automatiko adimenduna\nOn 1ko abenduaren 2019ean, estandar nazionala of Egiturazko 3D Kodearen Faltsifikazioaren Aurkako Baldintza Teknikoak ofizialki ezarri ziren. Beti estandar nazionala hartzen dugu harro, guk gehitu garatu eta aurrera egiten jarraitu. Hartu egingo dugue du estandar nazionala muin gisa, garatzea promozioae 3D kodea hainbat industriatara enterprises, eta aurrera egin segurtasunaren garapen iraunkorra dokumentua teknology.\nAurrekoa: Zorionak! Hainan Tianjan faltsifikazioaren aurkako konpainiak irabazi zuen bost izarreko bikaintasuna Txinako Edari Alkoholdunen Industriako Teknologia eta Ekipamenduetarako\nHurrengoa: Li Feng Shen Xiaoming Probintziako gobernadoreak zuzentzen duen Berrikuntza Zientifikoaren Topaketara joan zen


Itsasu herrai bai-ren izenean\nHasteko, milesker, milesker Itsasu herria bai eta Lurra ta etxebizitzaren sustenguz kantaldi huntara jinik, milesker oilo itxurako hegazti batzuen eta landare elorritsu berde batzuen arteko errugbi matxa utzirik…\nAspalditik ari gira herri huntan gogoeta eta proposamen alternatibo abertzaleak indartu daitezen. Bozkak kondatzeko molde berria dela eta, gure arteko bi kontseiluan sartu dira, lan pizua egiazki. Horregatik sortu dugu IHB elkartea, gure bi lagunak ez bakarrik uzteko eta baita beraiek lagundu, sustengatu … eta kontrolatzeko !\nHautetsia izaitea ez da berez helburu bat (zenbait ikusiz galdera pausatzea zilegia den arren) bainan hautetsi izanez zenbait zerraila idekitzen hasiak gira, partikulazki erabaki munizipalen inguruan sortu den informazionearen eta iluntasunarena.\nLehen-lehenik, lur salmenta operazioetan, herriko etxeak zonbait operazio imobiliarioetan duen esku hartzea argirat emaiten lagundu digu, jakinez operazio horien lehen ondorioa dela gure inguramenaren suntsitzea eta laborantxa lurren desegitea. Eta hori egiazko aterabiderik eman gabe etxebizitza beharrei eta eremuaren erabilpenari, pentsatzen baitugu laborantxa dela Itsasuko eremuak beharko lukeen lehen aktibitatea.\nBadakigu lur saldua lur galdua dela. Aspaldidanik, eraikuntzen proiektuen aurkako borroka etengabea eraman dugu, egia da, gelditzea lortu gabe… bainan zertan ginateke ezer egin ez baginu ?\nLurraren gainean jauzi egiten dute, bihar guk lotan utzi nahi dugun urre poxiaren gainean beste batzuk jauzi egin nahi duten bezala. Harrapari horiek, balia dezagun hitz hori, gure lurraz eta beste populu batzuen lurraz gose dira salmentako balore bat bezala bakarrik. Guk elikadura aberastasun, ingurugiro aberastasun, eta kultura aberastasun ikusten dugun lekuan, beraiek aberastasun ekonomikoa bakarrik ikusten dute… eta haien mutil hoberenak gure herrikideak dira.\nEz die inporta beren burasoen edo arbasoen lurrak izaitea, saltzeko prest dira… Beren adimena ez da indiano basa harenera iristen, hark ulertu baitzuen, eta erraitera ausartu “ azken arbola moztuko dutelarik, azken erreka kutsatuko eta azken arraina harrapatuko, orduan ohartuko dira dirua ez dela jaten ».\nBetoner eta garabien amaigabeko haundi-nahiak gelditzen saiatzen gira, gu guztien eta bakotxaren ekarpenak bere interes pertsonalerako xahutu nahi dituzten proiektuak (Balakirena eman dezagun) gelditzen saiatzen gira. Herri hunentzat bere nortasuna eta askatasuna zaintzen saiatzen gira…\nAhal bezanbat herrikide gure gogoeta eta ekintzetan inplikatzeko indarrak egiten ditugu. Zaila da, denbora galdegiten du, batzutan etsigarria ere bada… hain gutti izanik… bainan beharrik badiren hau bezalako egunak… eta zuek bezalako jendeak… Milesker.


Euskal AEko esportazioak %7 gutxitu ziren 2015eko lehen hiruhilekoan\nKANPO-MERKATARITZAREN ESTATISTIKA (KAMEE). 2015/I\nOndasun ez-energetikoenak, %0,9 gehitu\nEuskal AEko ondasun esportazioak %7 gutxitu ziren 2015eko lehen hiruhilekoan, Eustaten arabera. Guztira, 4.996 milioi euro; iaz, 5.372. Ondasun ez-energetikoenak bakarrik aintzat hartuz, %+0,9.\nOndasun-inportazioak %11,3 gutxitu ziren, 3.828 milioira. Inportazio energetikoak bakarrik hartuz, jaitsiera (%-43,1) handiagoa da, 964 milioira. Ez-energetikoak, %9,2 gehitu.\nSaldo garbia positiboa izan da: 1.168 milioiko superabita. Esportazioen inportazioen gaineko estaldura tasa, %130,5. Produktu energetikoak bazter utzita, merkataritza saldo ez-energetikoak 1.838 milioiko superabita du; produktu hauen estaldura-tasa, %164,2.\nEuropar Batasunerako esportazioak %6 gutxitu eta esportatutakoaren %63,9 dira; esportazio ez-energetikoak orain urtebete bezalatsu daude, beraz jaitsiera esportazio energetikoei egotzi behar zaie. Esportazio-jaitsiera nagusiak: Herbeheretara (%-61,4), Belgikara (%-19,1); askoz jaitsiera apalagoak Frantziara (%-1,6), Alemaniara (%-1,9) eta Erresuma Batura (%-0,5) egindakoetan. Italiara eginiko esportazioak %38,1 gehitu ziren. EBtik kanpora eginiko esportazioetan, azpimarratzekoak: Brasilera (%-46), Txinara (%-19,7), Mexikora (%+18,3).\nEuropar Batasunetiko inportazioak %4,7 gutxitu dira, batez ere Estonia eta Letoniatik eginiko inportazio energetikoen beherakadagatik. Inportazio energetikoak Erresuma Batutik nabarmen gehitu dira; hiruhileko honetan handik egindakoen erdia dira. Oro har estatu nagusietatik eginiko inportazioak gehitu egin dira: Erresuma Batutik (%80,2), Irlandatik (%72,6), Herbehereetatik (%42), Portugaldik (%26,4), Frantziatik (%11,3). Munduko gainerakoan nabarmentzen dira Errusiatik (%-67,6), Mexikotik (%-51,1) eta Estatu Batuetatik eginiko inportazioak (%-23,6) den-denak energetikoak. Txinatik egindako inportazio-hazkundea (%30,1) aipagarria da; hiruhileko honetan eta EBtik kanpo, handik egin ditugu inportaziorik gehien.\nMuga-zergen sekzioen arabera, esportazioez, Produktu Mineralak (%-56,8) eta Garraio Materiala (%-6,1) aipatu behar. Hazkundeak: Material elektrikoa (%8,1), Metalak eta beren manufakturak (%7,4). Hazkundeak inportazioetan: Produktu kimikoak (%23), Garraio materiala (%21,5), Material elektrikoa (%12,8). Produktu mineralenak %-41,9.\nAraban izan da esportazio jaitsierarik handiena (%-6,3), batez ere Material elektrikoagatik (%-18,4) eta Koipe eta olioengatik (%-79,5). Plastikoak eta kautxua bakarrik gehitu dira (%23). Arabako inportazioak %10 gehitu dira, Garraio materialagatik (%33,6) eta Plastiko eta kautxuagatik (%22,7).\nBizkaiko esportazioak %15,4 gutxitu ziren, Produktu mineralengatik (%-57,6) eta Garraio-materialagatik (%-17). Hazkundeak: Material elektrikoa (%28,3), Metalak eta beren manufakturak (%12,6). Bizkaiko inportazioak %22,6 gutxitu dira, Produktu mineralengatik (%-42,3). Produktu kimikoenak %25,9 gehitu.\nGipuzkoan bakarrik gehitu dira (%4,6) esportazioak. Sekzio garrantzitsuenak: Garraio materiala (%7,3), Material elektrikoa (%4,9), Metalak eta beren manufakturak (%10,7). Gipuzkoako inportazioak %12,7 gehitu dira. Sekzio garrantzitsuenak: Material elektrikoa (%21,8), Metalak eta beren manufakturak (%5,5).


12.750 bonu Bizkaian, kultura produktuak eta ikuskizunak merkatzeko – Kolokon – La forma joven de entender el sexo, las drogas y el rock and roll\n12.750 bonu Bizkaian, kultura produktuak eta ikuskizunak merkatzeko\nAbenduaren 12an, kultura bonuaren kanpaina abiatuko dute Bizkaian: 12.750. ale jarriko dituzte salgai, kultura produktuak edo ikuskizunetarako sarrerak erosteko.\nBizkaiko Kultur Txartelaren laugarren edizioaren harira, Bizkaiko Foru Aldundiak kultura gai eta ikuskizunetan beherapenak eduki ahal izateko 12.750 bonu jarriko ditu salgai. “Kultura sektorea bultzatzeko” jaio zen kanpaina, “BEZaren igoeraren ondorioz ez baitzen bere unerik onenean”, eta edizio guztietan “Gabonetan kultura sektorea nabarmen sustatzeko” balio izan du harrezkero, Lorea Bilbao Kultura diputatuak esan duenez, salmentak “laukoiztu egiten baitira”.\nAurtengo bonuak abenduaren 12an jarriko dituzte salgai, eta urtarrilaren 28ra arte erosi ahalko dira, urtarrilaren 31 baino lehen erabiltzeko betiere.\nAurrekoetan bezala, hiru motatako txartelak jarriko dituzte salgai. 32 eurokoa beste bi kategorietan ez dagoen edozein kultura produktu erosteko erabili ahalko da.\nBeste bi txartelek 28 eta 24 euroko balio izango dute. Lehengoarekin, zinemarako, antzerkirako, musikaletarako edo museoetarako sarrerak erosi ahalko dira, gaztelaniaz edo atzerriko beste hizkuntza batean direla. Hirugarren aukera, 24 eurokoa, euskarazko produktuak edo euskarazko ikuskizunetarako sarrerak erosteko izango da.\nHiru txartelekin 40 euroko gastua egin ahalko da, kanpainarekin bat egiten duten saltokietan. Liburuak (profesionalek eta testu liburuak izan ezik), musika edozein euskarritan, kontzertuetarako eta museoetarako sarrerak, filmak, zinemarako eta musika, dantza eta antzerki ikuskizunetarako sarrerak erosi ahalko dira.


Herri Ondarea :: Erregenetako prozesinoa Donibanen\nGaia aukeratuNekazaritzaNekazaritzaKontakizunaBertsolaritzaBaserriaSiniskerak eta mitologiaPersonaia mitologikoakGaixotasunak eta sendagaiakGaixotasunak eta sendagaiakFamiliaAndra-gizonen arteko hartu-emonakAbeltzaintzaEtxeko abereakLanerako abereakJantziakUmeenakIndustriaLantegiakIndustriaGarraioaHerriaEraikinakZerbitzuakUme jolasakKomunikabideakIrratiaTelebistaEtxeaEtxeko altzariak eta tresnakBabeserako errituakNaturaDenporea neurtzekoakGizakiaEretxiakBizitzako aldaketa ohikuneakEzkongaiak eta ezkontzeaArtzaintzaArtzainaArrantzaItsasontziaKontserbakArrainakArrantzaleaPolitikeaHeriotza-ohikuneakDoluaHileteaAisialdiaDantzaldia, jolasaToponimiaEraikinakLursailakIturriaIbaiakauzoaAuzotasuna eta herriaErmandadeakHerri-basoakAuzotasuna eta herria\nArratsaldean bezperak izaten ziran, eta prozesinoan hiru gazte errege jantzita joaten ziran, eta aurretik joaten zan aingeru bat izarragaz. Makila bat eukan eta puntan izar zuria. Horren ostean erregeak joaten ziran. Prozesinoa Gure Jaunagaz izaten zan. Oso ederra izaten zan. Herri guztia joaten zan ikustera, jente asko joaten zan; gainera, errespetu handiagaz.